Eizelle
D Äizälle (, Meerzaal: ) oder Oocyte (gr. Oos, Äi;  kytos ‚Zälle‘) isch die wiibligi Käimzälle vo zwäigschlächtlige Lääbewääse. Si isch Däil vo dr generative Vermeerig dur Oogamii und enthaltet alli genetische Aalaage vom wiiblige Lääbewääse, wo an d Noochkomme witergee wärde. D Äizälle si haploidi Zälle, das häisst si enthalte nume äi Satz vo Chromosome.

Wääred dr männlig Gamet, z. B. s Spermium, nume Kärn-DNA bi dr Bildig vo dr Zygote biistüürt, liiferet d Äizälle mäistens die allgemäini zelluläri Umgääbig wie s Cytoplasma und d Organelle, wo sich din befinde.

In de Mitochondrie und bi Pflanze au in de Plastid  het s ebefalls DNA, wo mäistens nume vo dr Mueter vererbt wird.

Bi Pflanze reedet mä nid vo Äizälle, sondern vo wiiblige Gamete. Si si mäistens wie d Äizälle vo de Dier wääsentlig gröösser as die männlige Käimzälle.

Vilmol brucht mä s Wort Äi für d Äizälle. So säit mä Äiläiter, Äisprung usw. Gnau gnoo isch en Äi aber s früeje Stadium vo dr sälbständige Furtentwigglig (Ontogenii) vom ene Ovipar, eme Dier wo Äier läit. Es enthaltet näben dr Äizälle Näärstoff und e Schaale, wo s ganze Äi schützt.

Litratuur 
 Karl Ernst von Baer: De ovi mammalium et hominis genesi. St. Petersburg 1827
 Karl Ernst von Baer: Commentar zu der Schrift: De ovi mammalium et hominis genesi. In: Heusinger's Zeitschrift für organische Physik. Bd. 2, 1828, S. 125–193.
 Erich Blechschmidt: Wie beginnt das menschliche Leben? Vom Ei zum Embryo. Stein am Rhein 1989, ISBN 3-7171-0653-8.
 Gerhard Wagenitz: Wörterbuch der Botanik. 2. Uflaag, Spektrum Akademischer Verlag, Häidelbärg/Berlin 2003, ISBN 3-8274-1398-2.
 Thomas Schmuck: Baltische Genesis. Die Grundlegung der Embryologie im 19. Jahrhundert. Aachen 2009

Fuessnoote

Weblinks 

 Pflanzliche Eizelle steuert ihre Befruchtung

Zälle
Furtpflanzig